sasicodes/solvari-1 huggingface dataset:
சமுதாயத்தில் இது போன்ற பணிகளில் ஏராளமானோர் ஈடுபட வேண்டும் சமூக அமைப்புகளாகட்டும் விழிப்புணர்வு கொண்ட குடிமக்களாகட்டும் பேரிடர்கள் எந்த இடத்தில் ஏற்பட்டாலும் அங்கே விரைந்து சென்று மீட்பு மற்றும் துயர்துடைப்பில் ஈடுபடும் அனைவரையும் நான் பாராட்ட விரும்புகிறேன்.
நமது தீயணைப்பு மற்றும் மீட்புச் சேவைகள் தேசிய பேரிடர் உடனடிச் செயல்படையினர் ஆயுதப்படையினர் துணை இராணுவப் படையினர் ஆகியோரும் சங்கடங்கள் ஏற்படும் வேளையில் உடனடியாகச் செல்லும் வீரர்கள் தங்கள் இன்னுயிரையும் பொருட்படுத்தாது மக்களுக்கு உதவி புரிகின்றார்கள்.
தேசிய மாணவர் படை சாரணர்கள் போன்ற அமைப்பினரும் இந்தப் பணிகளில் இப்போதெல்லாம் செயலாற்றி வருகின்றார்கள் இதற்கான பயிற்சிகளும் அவர்களுக்குக் கொடுக்கப்பட்டு வருகின்றன.
உலக நாடுகளுடனான ஒருங்கிணைந்த இராணுவப் பயிற்சி நடத்தப்படுவது போல ஏன் அனைத்து நாடுகளுடனான பேரிடர் மேலாண்மை தொடர்பான ஒருங்கிணைந்த பயிற்சி மேற்கொள்ளப்படக் கூடாது என்ற எண்ணம் ஏற்பட்டது.
இதைச் செயல்படுத்துவதில் பாரதம் முன்னணி வகித்தது அதாவது வங்கதேசம் பாரதம் மியன்மார் மியன்மார் தாய்லாந்து பூடான் நேபாளம் ஆகிய நாடுகள் இணைந்து ஒருங்கிணைந்த பேரிடர் மேலாண்மைப் பயிற்சி மேற்கொண்டன இது மனிதாபிமானம் நிறைந்த ஒரு செயல்பாடு.
நமது பாரம்பரியத்தில் நாம் விழுமியங்களைப் பாதுகாப்பது குறித்து அடிக்கடி பேசுவோம் ஆனால் அதே வேளையில் நாம் பாதுகாப்பு குறித்த விழுமியங்களைப் பற்றியும் தெரிந்து கொண்டாக வேண்டும்.
நாம் பலமுறை விமானப்பயணம் மேற்கொண்டிருக்கிறோம் விமானத்தின் உள்ளே விமானப் பணிப்பெண் பயணத் தொடக்கத்திலேயே பாதுகாப்புத் தொடர்பான குறிப்புகளை அளிக்கிறார்.
நாம் இவற்றை பலநூறு முறைகள் கேட்டிருந்தாலும் பாதுகாப்புத் தொடர்பான எந்தெந்தப் பொருட்கள் எங்கெங்கே இருக்கின்றன என்று இன்று நம்மிடத்தில் யாராவது கேட்டால் நம்மால் சரியாக பதில் கூற முடியுமா?
ஏனென்றால் இயல்பிலேயே நாம் விழிப்போடு இல்லை என்பதால் விமானத்தில் அமர்ந்த பின்னர் நமது காதுகள் என்னவோ கேட்கத் தான் செய்கின்றன ஆனால் இந்தத் தகவல் எனக்கானது என்று நம்மில் யாருக்குமே உரைப்பதில்லை.
பாதுகாப்பு என்பது வேறு யாருக்கோ என்றிருக்க கூடாது நாமனைவரும் நமது பாதுகாப்பு குறித்து விழிப்போடு இருந்தால் சமூகப்பாதுகாப்பு பற்றிய உணர்வு நம்முள்ளே நிறைந்து விடும்.
எனதருமை நாட்டுமக்களே இந்தமுறை நிதிநிலை அறிக்கையில் தூய்மை பாரதம் திட்டத்தின் கீழ் கிராமங்களில் இயற்கை எரிவாயு மூலமாக கழிவிலிருந்து செல்வம் கழிவிலிருந்து ஆற்றல் தயாரிப்பு ஆகியவற்றின் மீது முக்கியத்துவம் கொடுக்கப்பட்டிருக்கிறது.
இதற்காக எடுக்கப்பட்டிருக்கும் முன்முயற்சிக்கு அதாவது உயிரி வேளாண் ஆதாரங்களை ஒன்றிணைத்தல் என்ற பெயர் கொடுக்கப்பட்டிருக்கிறது.
கிராமங்களைத் தூய்மையாக்குதல் கால்நடைகளின் சாணத்தையும் வயல்களின் பயிர்க்கழிவுகளையும் தொழு உரமாகவும் இயற்கை எரிவாயுவாகவும் மாற்றுதல் இதன் மூலமாக செல்வத்தையும் ஆற்றலையும் உருவாக்குதல் ஆகியவை தான் இந்த கோபர்தன் செயல்திட்டத்தின் நோக்கம்.
சில ஐரோப்பிய நாடுகளும் சீனாவும் கால்நடைகளின் சாணத்தையும் உயிரிக் கழிவுகளையும் எரிசக்தி உற்பத்திக்குப் பயன்படுத்துகிறார்கள் ஆனால் பாரதம் இந்தத் துறையில் முழுமையாக செயல்படவில்லை.
கால்நடைக்கழிவுகள் விவசாயக்கழிவுகள் சமையலறைக்கழிவுகள் ஆகியன வாயிலாக இயற்கை எரிசக்தி உற்பத்தியை மேம்படுத்துவது என்று முடிவு செய்யப்பட்டிருக்கிறது.
கோபர்தன் திட்டத்தின் கீழ் ஊரக இந்தியாவில் விவசாயிகள் சகோதரிகள் சகோதர்கள் ஆகியோருக்கு ஊக்கமளிக்கப்பட்டு அவர்கள் சாணம் மற்றும் குப்பைக்கழிவுகளை வெறும் கழிவாக மட்டுமே பார்க்காமல் அவற்றை செல்வம் தரும் ஊற்றாகப் பார்க்க வேண்டும்.
கழிவுச்சேகரிப்பு போக்குவரத்து இயற்கை எரிவாயு விற்பனை ஆகியவற்றில் புதிய வேலைவாய்ப்புகளுக்கான சாத்தியக்கூறுகள் ஏற்படும்.
கோபர்தன் திட்டத்தை செம்மையான முறையில் செயல்படுத்த இணையவழி வணிக தளம் ஒன்றும் ஏற்படுத்தப்படும் கொள்முதல் செய்வோருடன் விவசாயிகளை இணைத்து விவசாயிகளின் பயிர்க்கழிவுக்கான சரியான விலையை இது ஏற்படுத்திக் கொடுக்கும்.
தூய்மையான எரிசக்தி மற்றும் பசுமைத் தொழில் ஏற்படுத்தும் இந்த இயக்கத்தில் நீங்கள் பங்கெடுக்க வாருங்கள் என்று நான் அழைப்பு விடுக்கிறேன்.
உங்கள் கிராமங்களில் இருக்கும் கழிவுகளைச் செல்வமாக மாற்றுங்கள் சாணத்திலிருந்து கோபர்தன் தயாரிக்கும் திசையில் முன்னெடுப்பு செய்யுங்கள்.
எனக்குப் பிரியமான நாட்டுமக்களே இன்றுவரை நாம் இசை விழா உணவு விழா திரைப்பட விழா என என்னென்னவோ வகையான விழாக்கள் பற்றியெல்லாம் கேள்விப்பட்டு வந்திருக்கிறோம்.
ஆனால் சத்தீஸ்கரின் ராய்ப்பூரில் தனிச்சிறப்பான ஒரு முயற்சி மேற்கொள்ளப்பட்டது இங்கே மாநிலத்தின் முதல் குப்பைத் திருவிழா ஒன்றுக்கு ஏற்பாடு செய்யப்பட்டது.
ராய்ப்பூர் நகராட்சி வாயிலாக ஏற்பாடு செய்யப்பட்டிருந்த இந்தத் திருவிழாவின் பின்னணியில் இருந்த நோக்கம் என்னவென்றால் தூய்மை குறித்த விழிப்புணர்வு.
நகரின் கழிவுகளை புதுமையான முறையில் பயன்படுத்தி குப்பைகளை மறுபயன்பாடு செய்யும் பல்வேறு வழிமுறைகள் குறித்த விழிப்புணர்வை ஏற்படுத்துவது தான்.
இந்தத் திருவிழாவில் பலவகையான செயல்பாடுகள் அரங்கேறின இவற்றில் மாணவர்கள் தொடங்கி பெரியவர்கள் வரை அனைவரும் பங்கெடுத்துக் கொண்டார்கள்.
ஒவ்வொருவரும் தத்தமது கோணத்தில் தூய்மை தொடர்பான புதுமையான கருத்துக்களைப் பகிர்ந்து கொண்டார்கள் விவாதங்களில் ஈடுபட்டார்கள் கவியரங்குகளுக்கு ஏற்பாடு செய்தார்கள்.
கழிவுப்பொருள் மேலாண்மை தூய்மையின் மகத்துவம் ஆகியவற்றை மிக நூதனமான முறைகளில் இந்தத் திருவிழாவில் அரங்கேற்றியமைக்கு நான் ராய்புர் நகராட்சியினருக்கும் சத்தீஸ்கரின் மக்களுக்கும் அங்கிருக்கும் அரசுக்கும் அரசு நிர்வாகத்தினருக்கும் என் அளப்பரிய பாராட்டுதல்களைத் தெரிவித்துக் கொள்கிறேன்.
கடந்த நாட்களில் பல்வேறு துறைகளில் முன்மாதிரிச் செயல்கள் புரிந்த பெண்களுக்கு இந்த நாளன்று நாரீ சக்தி விருது வழங்கி கவுரவிக்கப்படுகிறது.
இன்று சமூக பொருளாதார நிலைகளின் ஒவ்வொரு துறையிலும் பெண்களின் பங்களிப்பு சரிநிகர் சமமாக இருப்பதை உறுதி செய்வது நம் ஒவ்வொருவரின் கடமையாகும்.
தாங்கள் முன்னேறும் அதே வேளையில் தேசத்தையும் சமூகத்தையும் முன்னேற்றி ஒரு புதிய இலக்கை நோக்கிப் பயணிக்கும் பணியிலும் ஈடுபட்டு வருகிறார்கள்.
எங்கே பெண்கள் சக்திபடைத்தவர்களாகவும் தேசத்தின் அனைத்துவித வளர்ச்சியிலும் பங்குதாரர்களாகவும் இருக்கிறார்களோ அது தானே நமது புதிய இந்தியா என்ற கனவு.
உங்கள் அக்கம்பக்கத்தில் பார்வையைச் செலுத்தினால் உங்கள் வாழ்க்கைக்கு கருத்தூக்கம் அளிக்கும் வகையிலான பல உயரிய உண்மைக்கதைகள் கிடைக்கும்.
எத்தனை பெரிய நிகழ்வு இதுவென்று நீங்களே கற்பனை செய்து கொள்ளுங்கள் எளிய மக்களின் வாழ்க்கையில் தூய்மை இயக்கத்துக்கும் தூய்மைக் கலாச்சாரத்துக்கும் வலு சேர்த்து இதை வெகு ஜனங்களின் இயல்பாக மாற்றக்கூடிய வல்லமையைக் கொண்டது பெண்சக்தி என்பதை ஜார்க்கண்டைச் சேர்ந்த பெண்கள் செய்து காட்டியிருக்கிறார்கள்.
இங்கே தினமும் நம் நாட்டிலிருந்தும் அயல்நாடுகளிலிருந்தும் அதிக எண்ணிக்கையில் சுற்றுலாப்பயணிகள் வந்த வண்ணம் இருக்கிறார்கள்.
இத்தனை சிறப்புமிக்க சுற்றுலாத் தலமாக இருந்தும் இது மும்பைக்கு அருகே இருந்தும்கூட சுதந்திரம் அடைந்து இத்தனை ஆண்டுகள் வரை அங்கே மின்சாரம் சென்று சேரவில்லை என்பது எனக்கு மிகுந்த ஆச்சரியத்தை அளித்தது.
நாட்டுமக்களின் வாழ்வு ஒளிமயமாகட்டும் அவர்களின் வாழ்வினில் சந்தோஷங்கள் பெருகட்டும் இதைவிட மகிழ்ச்சியும் ஆனந்தமும் அளிக்கக்கூடிய தருணம் வேறு என்னவாக இருக்க முடியும் கூறுங்கள் என் உயிரினும் மேலான சகோதர சகோதரிகளே சில நாட்கள் முன்புதான் நாம் சிவராத்திரி உற்சவத்தைக் கொண்டாடினோம்.
மார்ச் மாதம் என்பது பசுமை கொழிக்கும் வயல்கள் இதமாய் அசைந்தாடும் பயிர்களின் அழகுக்கூத்து மனதிற்கு ரம்மியம் அளிக்கும் மாம்பூக்கொத்துக்கள் இவை தானே இந்த மாதம் அள்ளி இறைக்கும் சிறப்புக்கள்.
ஹோலிப் பண்டிகையில் வண்ணங்களுக்கு எத்தனை முக்கியத்துவம் இருக்கிறதோ அத்தனை முக்கியத்துவம் ஹோலிகா தகனத்திற்கும் இருக்கிறது.
அனைத்து கருத்து வேறுபாடுகளையும் மறந்து ஒருவர் மற்றவரின் சந்தோஷத்தில் பங்கெடுத்து ஒற்றுமை மற்றும் சகோதரத்துவத்தை முன்னிறுத்தும் மங்கலமான தருணம் இது இந்த அரியநற் செய்தியை அளிக்கிறது ஹோலிப் பண்டிகை.
இந்தத் திருநாள் நாட்டுமக்கள் அனைவரின் வாழ்வுகளிலும் வண்ணங்கள்பல நிறைந்த மகிழ்வுகளை நிறைக்கட்டும் இதுவே எனது மனமார்ந்த வாழ்த்து.
எனதருமை நாட்டுமக்களே பிரகாஷ் திரிபாதி அவர்கள் நரேந்திர மோடி செயலியில் ஒரு நீண்ட கடிதத்தை எழுதியிருக்கிறார் அதில் இருக்கும் அனைத்து விஷயங்கள் குறித்தும் நான் பேச வேண்டும் என்று மிகவும் கேட்டுக் கொண்டிருக்கிறார்.
கொலம்பியா விண்வெளிக்கலம் விபத்துக்குள்ளானதன் காரணமாக அவர்கள் இன்று நம்முடன் இல்லை என்றாலும் உலகெங்கிலும் உள்ள இளைஞர்களுக்கு அவர்கள் உத்வேகம் அளித்துச் சென்றிருக்கிறார்கள்.
இந்த வகையில் கல்பனா சாவ்லா அவர்கள் மறைந்த தினம் பற்றித் தெரிவித்துத் தனது கடிதத்தைத் தொடக்கியமைக்கு நான் பிரகாஷ் அவர்களுக்கு என் நன்றிகளைத் தெரிவிக்கிறேன்.
இத்தனை சிறிய வயதில் கல்பனா சாவ்லா அவர்களை நாம் இழந்திருக்கிறோம் என்பது நம் அனைவருக்குமே பெரும் துக்கம் அளிக்கும் விஷயம் தான் ஆனால் அவர்கள் உலகம் முழுவதிலும் குறிப்பாக பாரதத்தின் ஆயிரக்கணக்கான பெண்களுக்கு பெண்சக்திக்கு எல்லையே இல்லை என்ற செய்தியை விட்டுச் சென்றிருக்கிறார்.
பேராவலும் திடமான தீர்மானமும் சாதிக்க வேண்டும் என்ற தாகமும் இருந்தால் இயலாதது என்ற ஒன்று இல்லை என்பதையே அவரது வாழ்க்கை நமக்குக் காட்டுகிறது.
இன்று பாரதத்தில் பெண்கள் ஒவ்வொரு துறையிலும் மிகவேகமாக முன்னேறி வருகிறார்கள் தேசத்தின் பெருமையை நிலைநாட்டி வருகிறார்கள் என்பது மிகவும் மகிழ்ச்சி அளிக்கிறது.
பண்டைகாலம் தொட்டே நம் நாட்டில் பெண்களுக்கு மரியாதை சமுதாயத்தில் அவர்களுக்கென சிறப்பிடம் அளித்திருப்பது அவர்களின் பங்களிப்பு ஆகியவை உலகம் முழுமையையும் ஆச்சரியத்தில் ஆழ்த்தி வந்திருக்கிறது.
லோப்பமுத்ரா கார்க்கி மைத்ரேயி ஆகியோரைப் பற்றிப் பேசுகிறோம் நாம் இன்று பெண் குழந்தைகளைக் காப்போம் பெண் குழந்தைகளுக்கு கல்வியளிப்போம் என்று பேசுகிறோம் ஆனால் பலநூற்றாண்டுகள் முன்பாக நமது சாத்திரங்கள் கந்தபுராணத்தில் என்று கூறியிருக்கின்றது.
இதனால் தானே நமது சமுதாயத்தில் பெண்களுக்கு சக்தி என்ற அந்தஸ்தைக் கொடுத்திருக்கிறார்கள் இந்தப் பெண்சக்தி தேசம் முழுமையையும் சமுதாயம் முழுமையையும் குடும்பங்கள் முழுமையையும் ஒற்றுமை என்ற இழையால் இணைக்கிறது.
அது வேதகாலத்தின் முற்றும் தெளிந்த லோப்பமுத்ரா கார்க்கி மைத்ரேயி ஆகியோரின் பாண்டித்யம் அக்கா மகாதேவி மீராபாயி போன்றோரின் ஞானம் பக்தி அஹில்யாபாய் ஹோல்கரின் ஆளுகை அமைப்பு இராணி லக்ஷ்மிபாயின் வீரம் போன்றவை பெண்சக்தி என்பது நமக்கு என்றுமே உத்வேகம் அளித்து வந்திருக்கிறது தேசத்தின் மாண்பிற்குப் பெருமை சேர்த்து வந்திருக்கிறது என்பதைப் புலப்படுத்துகிறது.
க்ஷமதா வாஜ்பேயியின் தலைமையில் பெண்கள் அடங்கிய குழு தில்லி தொடங்கி அமெரிக்காவின் சான் பிரான்சிஸ்கோ வரை சென்று திரும்ப தில்லி வரை ஏர் இந்தியா போயிங் ஜெட்டில் பறந்தார்கள் இவர்கள் அனைவரும் நம்நாட்டுப் பெண்கள்.
தேசத்தின் இந்தப் பெண் சாதனையாளர்கள் வாணிபக் கப்பல்களின் முதல் பெண் கேப்டன் பயணிகள் ரயிலின் முதல் பெண் ஓட்டுனர் முதல் பெண் தீயணைப்பாளர் முதல் பெண் பேருந்து ஓட்டுநர் அண்டார்ட்டிகா சென்றடைந்த முதல் பெண் எவரஸ்ட் சிகரம் தொட்ட முதல் பெண் என்பது போன்று ஒவ்வொரு துறையிலும் முதலில் சாதித்த பெண்கள் நமது பெண்சக்தி சமூகத்தின் பழைமைவாதத் தளைகளைத் தகர்த்து அசாதாரணமான சாதனைகளைப் படைத்திருக்கின்றார்கள்.
கடுமையான உழைப்பு முனைப்பு மனவுறுதி அளிக்கும் பலம் ஆகியவற்றின் துணைகொண்டு அனைத்துத் தடைகளையும் இடர்களையும் கடந்து ஒரு புதிய பாதையை ஏற்படுத்த முடியும் என்பதை நிரூபித்திருக்கின்றார்கள்.
இந்தப் பாதையில் அவர்கள் தங்கள் காலத்தைச் சேர்ந்தவர்களை மட்டுமல்லாமல் இனிவரும் தலைமுறைகளைச் சேர்ந்தவர்களுக்கும் உத்வேகம் அளிப்பவர்களாக இருக்கின்றார்கள்.
தேசம் முழுமையும் இந்தப் பெண்சக்திகளைப்பற்றித் தெரிந்து கொள்ள வேண்டும் அவர்கள் வாழ்க்கையின் வாயிலாக உத்வேகம் பெற வேண்டும் என்பதற்காக இந்தப் பெண் சாதனையாளர்கள் முதலாவதாக வந்திருக்கும் பெண்கள் பற்றி ஒரு புத்தகமே கூட எழுதப்பட்டு விட்டது இந்தப் புத்தகம் இன்று வடிவத்தில் இல் கிடைக்கிறது.
இன்று தேசத்திலும் சமூகத்திலும் ஏற்பட்டுவரும் ஆக்கப்பூர்வமான மாற்றங்களில் பெண்களின் சக்தியின் மகத்துவம்நிறைந்த பங்களிப்பு பளிச்சிடுகிறது.
இன்று நாம் பெண்களுக்கு அதிகாரம்வழங்கல் பற்றிப் பேசிக் கொண்டிருக்கும் வேளையில் நான் ஒரு ரயில்நிலையம் பற்றிக் குறிப்பிட விரும்புகிறேன்.
இந்த முறை குடியரசுத் திருவிழா அணிவகுப்பைப் பார்த்த பிறகு டிவிட்டரிலும் பிற சமூக வலைத்தளங்களிலும் பலர் குறிப்பிட்ட முக்கியமான விஷயம் எல்லையோரக் காவல்படையின் பைக் ஓட்டும் பிரிவு பற்றித் தான் இந்தக் குழுவில் இடம்பெற்றவர்கள் அனைவருமே பெண்கள் தாம்.
அவர்கள் சாகசம் நிறைந்த செயல்களைப் புரிந்து கொண்டிருந்தார்கள் இந்தக்காட்சி அயல்நாடுகளிலிருந்து வந்த விருந்தினர்களையும் ஆச்சரியத்தில் ஆழ்த்தியது.
ஆனால் சத்திஸ்கரின் நமது பழங்குடியினப் பெண்கள் நமது பெண்சக்தி தேசத்தின் முன்பாக ஒரு புதிய காட்சியை ஏற்படுத்தியிருக்கிறார்கள்.
வன்முறை அடக்குமுறை குண்டுகள் துப்பாக்கிகள் தோட்டாக்கள் என மாவோவாதிகள் இங்கே ஒரு பயங்கரம் நிறைந்த சூழ்நிலையை உருவாக்கி இருக்கிறார்கள்.
இத்தகைய பயங்கரம் நிறைந்த ஒரு சூழலில் பழங்குடியினப் பெண்கள் பேட்டரியால் இயங்கும் ரிக்ஷாக்களை ஓட்டி சுயசார்புடையவர்களாக ஆகி வருகிறார்கள்.
இங்கே இருக்கும் அரசு நிர்வாகத்துக்கும் நான் பாராட்டுத் தெரிவிக்கிறேன் அவர்கள் நிதியுதவியளிப்பது முதல் பயிற்சி தருவது வரை இந்தப் பெண்களின் வெற்றியின் பின்புலத்தில் மகத்தான பங்களிப்பு நல்கியிருக்கிறார்கள்.
சமூக சீர்கேடுகள் சிதைவுகளுக்கு எதிராக பல நூற்றாண்டுகளாக தேசத்தில் தனிப்பட்ட ரீதியாகவும் சமூக அளவிலும் தொடர்ந்து முயற்சிகள் மேற்கொள்ளப்பட்டு வந்திருக்கின்றன.
குழந்தைகள் பெரியவர்கள் உற்சாகமும் உத்வேகமும் நிறைந்த இளைஞர்கள் தாய்மார்கள் சகோதரிகள் என அனைவரும் தாங்களாகவே முன்வந்து இந்த இயக்கத்தில் தங்களை இணைத்துக் கொண்டார்கள்.
பாட்னாவின் வரலாற்று சிறப்புமிக்க காந்தி மைதானத்தில் தொடங்கி இந்த மனிதச் சங்கிலி மாநிலத்தின் எல்லை வரை தங்குதடையேதுமில்லாமல் இணைந்து நீண்டது.
சமூகத்தின் அனைத்துத் தரப்பு மக்களுக்கும் மெய்யான முன்னேற்றத்தின் பலன்கள் கிடைக்க வேண்டுமென்றால் நமது சமுதாயம் இத்தகைய சீர்கேடுகளிலிருந்து விடுதலை பெற வேண்டும்.
நாமனைவரும் இணைந்து இத்தகைய சீர்கேடுகளை சமூகத்திலிருந்து காணாமல் போகச் செய்வோம் என்ற சபதமேற்போம் புதிய இந்தியா சக்திபடைத்த வல்லமைமிக்க இந்தியாவை உருவாக்குவோம் வாருங்கள்.
நான் பிஹாரின் மக்கள் மாநிலத்தின் முதல்வர் அதன் நிர்வாகம் ஆகியோருக்கும் மனிதச்சங்கிலியில் பங்கெடுத்த அனைவருக்கும் என் பாராட்டுதல்களைத் தெரிவித்துக் கொள்கிறேன் அவர்கள் சமூகநலனுக்காக வழிகாட்ட இத்தகைய ஒரு சிறப்பான பரந்துபட்ட முன்னெடுப்பை மேற்கொண்டார்கள்.
எனது மனதின் குரல் நிகழ்ச்சியில் நான் இது பற்றிப் பேச வேண்டும் என்று அவர் குறிப்பிட்டிருக்கிறார் இதன் வாயிலாக அதிகப்படியான மக்களுக்கு இதுபற்றித் தகவல் சென்றுசேர வேண்டும் அவர்களும் பயனடைய வேண்டும் என்றும் விரும்புகிறார்.
இந்தத் திட்டத்தின் பின்புலத்தில் இருக்கும் நோக்கம் உடல்நலச் சேவையை கட்டுப்படியானதாக ஆக்குவது வாழ்வை எளிமையாக்குவது ஆகியவற்றை ஊக்கப்படுத்தல் தான்.
இதில் எளிய மக்கள் பயன்படுத்தக்கூடிய குறிப்பாக தினசரி எடுத்துக்கொள்ள வேண்டிய மருந்துகள் மூத்த குடிமக்களுக்கு பொருளாதார ரீதியாக மிக்க பயனை அளிக்கிறது இதனால் சேமிப்பு அதிகரிக்கிறது.
இங்கே வாங்கப்படும் மருந்துகள் அதாவது அதே வகையைச் சார்ந்த மருந்துகள் உலக சுகாதார நிறுவனத்தின் தரநிலைகளுக்கு ஏற்பவே இருக்கின்றன.
இதன் வாயிலாக மருந்துகள் மலிவுவிலையில் கிடைப்பதோடு தொழில்முனையும் தனிநபர்களுக்கு வேலைவாய்ப்புக்கான புதிய வாய்ப்பினை ஏற்படுத்திக் கொடுத்திருக்கிறது.
இவையனைத்திற்கும் பின்புலத்தில் இருக்கும் ஒரே நோக்கம் தேசத்தில் இருக்கும் மிக ஏழை மக்களுக்கும் தரமான கட்டுப்படியாகக்கூடிய ஆரோக்கிய சேவையை ஏற்படுத்திக் கொடுப்பது தான் இதன் மூலம் உடல்நலம் நிறைந்த வளமான இந்தியாவை நிர்மாணிக்க இயலும்.
எனதருமை நாட்டுமக்களே மகாராஷ்டிரத்தைச் சேர்ந்த மங்கேஷ் அவர்கள் இல் ஒரு புகைப்படத்தைப் பகிர்ந்து கொண்டிருக்கிறார்.
அகோலாவின் குடிமக்கள் இந்த தூய்மையான பாரதம் இயக்கம் தொடர்பாக மோர்னா நதியைத் தூய்மைப்படுத்தும் செயல்பாட்டை மேற்கொண்டார்கள்.
முயன்றேயாக வேண்டும் என்ற தீர்மானத்தை ஒருவர் மேற்கொண்டு விட்டாரேயானால் அவரால் சாதிக்க முடியாதது என்பது ஏதுமில்லை என்பதையே இது காட்டுகிறது.
நான் அகோலா மக்களுக்கும் அதன் மாவட்ட மற்றும் நகராட்சி நிர்வாகத்தினருக்கும் மக்கள் இயக்கத்தில் பங்கெடுத்துக் கொண்ட குடிமக்கள் அனைவருக்கும் இந்த முயற்சிகளுக்காக என் உளம்நிறை பாராட்டுதல்களைத் தெரிவித்துக் கொள்கிறேன் உங்களின் இந்த முயற்சி தேசத்தின் மற்ற குடிமக்களுக்கும் கருத்தூக்கம் ஏற்படுத்தும்.
நம்மிடையே மகத்துவம் நிறைந்தவர்கள் இருப்பதும் அவர்களுக்கு எந்த பரிந்துரையும் இல்லாமல் விருதுகளும் அங்கீகாரங்களும் கிடைப்பதும் நமக்கு உள்ளபடியே மிகுந்த பெருமிதம் ஏற்படுத்துகின்றது.
பொதுவாக பெரு நகரங்களிலும் செய்தித்தாள்களிலும் தொலைக்காட்சிகளிலும் விழாக்களிலும் அதிகம் தென்படாதவர்களுக்கு பத்ம விருதுகள் வழங்கப்பட்டிருக்கின்றன.
இப்போது விருதளிக்கப்பட ஒரு நபர் பிரபலமாக இருக்க வேண்டும் என்பது அவசியமில்லை மாறாக அவரது செயல்களே அவரது அடையாளமாகக் கொள்ளப்படுகின்றன.
கான்பூர் ஐ.ஐ.டியில் பயின்று தேர்ச்சி பெற்ற அர்விந்த் குப்தா அவர்கள் குழந்தைகளுக்காக விளையாட்டுப் பொருட்கள் தயாரிப்பதில் தனது வாழ்க்கை முழுவதையும் செலவிட்டார் என்பதை அறிந்து உங்களுக்கு மகிழ்ச்சி ஏற்படலாம்.
என்ன ஒரு அற்புதமான வாழ்க்கை உன்னதமான அர்ப்பணிப்பு பாருங்கள் கர்நாடக மாநிலத்தின் சீதவ்வா ஜோடட்டி அவர்களின் வாழ்க்கையும் இதைப் போன்றது தான்.
அவர் தனது வாழ்வாதாரத்திற்காக எளிய பணிகளைச் செய்து வந்தாரென்றாலும் அவருக்கு பாரம்பரியமான பழங்குடியினத்தவர் ஓவியக்கலை மீது அபாரமான நாட்டம் இருந்தது.
அயல்நாடுகளில் பாரதத்தின் பெயரை சிறப்பித்துவரும் பஜ்ஜூ ஷ்யாம் அவர்களின் திறமை அடையாளம் காணப்பட்டது அவருக்கு பத்மஸ்ரீ விருது அளித்து கௌரவிக்கப்பட்டிருக்கிறது.
கேரளத்தைச் சேர்ந்த பழங்குடியினப் பெண் லக்ஷ்மிகுட்டியின் வாழ்க்கை உங்களுக்கு சுகமான ஒரு ஆச்சரியத்தை ஏற்படுத்தலாம்.
லக்ஷ்மிகுட்டி அவர்கள் கல்லார் பகுதியில் ஆசிரியையாகப் பணிபுரிகிறார் இன்றும்கூட அவர் அடர்ந்த காட்டுப்பகுதிகளில் பழங்குடியினர் குடியிருப்புகளுக்கு இடையே பனையோலையால் வேயப்பட்ட குடிசையில் வசித்து வருகிறார்.
யாருக்கும் புலப்படாமல் இருந்த இவரை அடையாளம் கண்டு சமூகத்தில் அவரது பங்களிப்பிற்காக பத்மஸ்ரீ விருது கொடுத்து கௌரவிக்கப்பட்டிருக்கிறது.
சுபாஷிணி மிஸ்த்ரி அவர்கள் மருத்துவமனை ஒன்றை உருவாக்க பலர் இல்லங்களில் பாத்திரங்கள் கழுவினார் காய்கறிகள் விற்பனை செய்தார்.
இன்று இவரது கடினமான உழைப்பினால் உருவாக்கம் பெற்ற மருத்துவமனை ஆயிரக்கணக்கான ஏழைகளுக்கு இலவசமாக மருத்துவ சிகிச்சையை அளித்து வருகிறது.
விலைமதிப்பில்லாத நமது பல ரத்தினங்களில் இப்படிப்பட பல ஆண் பெண் ரத்தினங்கள் இன்னும் இருக்கின்றார்கள் இவர்களைப் பற்றி யாருக்கும் தெரியாது இவர்களுக்கென அடையாளம் கிடையாது.
நமது அக்கம்பக்கத்தில் சமுதாயத்திற்காக வாழ்பவர்கள் சமுதாயத்திற்காகத் தியாகம் புரிபவர்கள் ஏதோவொரு குறிக்கோளை முன்னிட்டு செயல்பட்டுக் கொண்டிருக்கும் லட்சியவாதிகள் இருக்கத் தான் செய்கிறார்கள் என்று பத்ம விருதுகள் வாயிலாக நான் நாட்டுமக்களிடம் தெரிவிக்க விரும்புகிறேன்.
இந்த நாளன்று நாம் பாரதத்திலும் உலகெங்கிலும் இருக்கும் இந்தியர்களுக்கும் இடையே நிலவும் பிரிக்க முடியாத பந்தத்தை கொண்டாடுகிறோம்.
இந்த ஆண்டு நாம் அயல்நாடுவாழ் இந்தியர்களுக்கென ஒரு நிகழ்ச்சிக்கு ஏற்பாடு செய்திருந்தோம் இதில் இந்தியாவிலிருந்து புலம்பெயர்ந்து உலகெங்கிலும் வசிக்கும் நாடாளுமன்ற உறுப்பினர்கள் மேயர்கள் ஆகியோர் அழைக்கப்பட்டிருந்தார்கள்.
இந்த நிகழ்ச்சியில் மலேஷியா நியூசிலாந்து சுவிட்சர்லாந்து போர்ச்சுகல் மொரீஷியஸ் ஃபிஜி தான்சானியா கென்யா கனடா பிரிட்டன் சூரினாம் தென்னாப்பிரிக்கா அமெரிக்கா போன்ற பல நாடுகளில் எங்கெல்லாம் புலம்பெயர்ந்த இந்தியர்கள் மேயர்கள் இருக்கிறார்களோ நாடாளுமன்ற உறுப்பினர்களாக இருக்கிறார்களோ அவர்களெல்லாம் பங்கெடுத்தார்கள்.
இந்த முறை ஐரோப்பிய கூட்டமைப்பு எனக்கு ஒரு அட்டவணையை அனுப்பியிருக்கிறது இதில் அவர்கள் ஐரோப்பாவில் பல நாடுகளில் வசிக்கும் இந்தியர்கள் பல்வேறு துறைகளில் ஆற்றியிருக்கும் பங்களிப்பு பற்றி மிகச் சிறப்பான வகையில் எடுத்துக் காட்டியிருக்கிறார்கள்.
அவர்களில் சிலர் இணையப்பாதுகாப்பு ஆயுர்வேதம் இசை கவிதைகள் பருவநிலை மாற்றம் பற்றிய ஆராய்ச்சி இந்திய இலக்கியம் என பல துறைகளிலும் அவர்கள் முத்திரை பதித்திருக்கிறார்கள் தங்களுக்கென ஒரு அடையாளத்தை ஏற்படுத்திக் கொண்டிருக்கிறார்கள்.
ஒரு சிலர் ட்ரக் ஓட்டினர்களாக இருந்து குருதுவாராக்களை நிர்மாணித்திருக்கிறார்கள் சிலர் மசூதிகளை ஏற்படுத்தியிருக்கிறார்கள்.
அயல்நாடுவாழ் இந்தியர்களின் சிறப்பான பணிகளுக்கு அங்கீகாரம் அளித்தமைக்கும் உலகெங்கும் இருப்போருக்கு இந்தத் தகவல்கள் சென்று சேரும் வகையில் குறிப்பிடத்தக்க பணியாற்றியமைக்காகவும் நான் ஐரோப்பிய கூட்டமைப்பைச் சேர்ந்தவர்களுக்கு என் நன்றிகளைத் தெரிவித்துக் கொள்கிறேன்.
அது பாரதமாகட்டும் உலகமாகட்டும் தனிப்பட்ட குடும்பமாகட்டும் சமுதாயமாகட்டும் வணக்கத்திற்குரிய அண்ணல் எந்தக் கோட்பாடுகளுக்காக வாழ்ந்தாரோ எவற்றை நமக்கு உபதேசமாக அளித்தாரோ அவை இன்றும்கூட மிகவும் பொருத்தமானவையாக இருக்கின்றன.
இன்றைய காலகட்டத்திலும்கூட அண்ணலின் போதனைகள் எத்தனை சத்தியமானவையாக இருக்கின்றன என்பதை நாம் ஒவ்வொரு கட்டத்திலும் நாம் கண்கூடாகக் கண்டு வருகிறோம்.
நம்மால் முடிந்த மட்டில் அண்ணலின் அடியொற்றி நாம் செல்லத் தீர்மானம் மேற்கொண்டால் இதைவிடப் பெரிய அஞ்சலி அவருக்கு நம்மால் வேறு என்ன செலுத்த முடியும்?
மனதின் குரலுக்காக உங்களின் ஏராளமான கடிதங்கள் கருத்துகள் எண்ணங்கள் ஆகியவற்றின் பரிமாற்றம் என்றுமே எனக்கு ஒரு புதிய சக்தியை அளிப்பதாக இருந்து வந்திருக்கிறது.
கிறிஸ்துமஸ் காலத்தில் நாம் ஏசுநாதரின் மகத்தான போதனைகளை நினைவில் இருத்திக் கொள்வோம் அவர் மிக அதிகமாக ஒரு விஷயத்தின் மீது அழுத்தம் கொடுத்தார் என்றால் அது சேவை மனப்பான்மை தான்.
சேவையை ஏற்றுக் கொள்ள அல்ல சேவை புரியவும் மனிதகுலம் அனைத்திற்கும் தன் வாழ்வை அளித்து ஆசிகள் வழங்கவும் தான் மனிதனின் குழந்தை பூமியில் அவதரித்தது என்பதே இதன் பொருள்.
உலகின் எந்தவொரு இனமாக இருந்தாலும் மதமாக இருந்தாலும் பாரம்பரியமாக இருந்தாலும் நிறமாக இருந்தாலும் சேவை மனப்பான்மை என்பது மனித விழுமியங்களின் விலைமதிப்பில்லாத அடையாளமாக இருக்கிறது.
நமது நாட்டில் விருப்பு வெறுப்பற்ற செயல் பற்றிப் பேசுகிறோம் அதாவது அப்படிப்பட்ட செயல்பாட்டில் பிரதிபலன் பற்றிய எந்தவொரு எதிர்பார்ப்பும் இருக்காது.
குருதேவர் ராமகிருஷ்ண பரமஹம்சர் கூறுவதுண்டு சிவனுக்குப் புரியும் தொண்டாகவே உயிர்களுக்கு சேவை புரிய வேண்டும் அதாவது இவற்றிலிருந்து உலகம் முழுமையிலும் மனித விழுமியங்கள் ஒன்று போலவே இருக்கின்றன என்பது புரிகிறது.
வாருங்கள் நாம் மகான்களைப் பற்றிய நினைவுகளை மனதில் தாங்கி புனித நாட்களை உள்ளத்தில் இருத்தி நமது இந்த மகத்தான விழுமியங்கள் அடங்கிய பாரம்பரியத்துக்குப் புதிய விழிப்புணர்வை அளிப்போம் புதிய சக்தி ஊட்டுவோம் அப்படிப்பட்ட வாழ்வை நாம் ஒவ்வொருவரும் வாழ முயற்சி செய்வோம்.
குருகோவிந்த் சிங் அவர்களின் சாகசமும் தியாகமும் நிறைந்த அசாதாரணமான வாழ்க்கை நம்மனைவருக்கும் உத்வேகம் அளிக்கும் வற்றா ஊற்று.
குருகோவிந்த் சிங் அவர்கள் மகத்தான வாழ்க்கை விழுமியங்கள் பற்றிய உபதேசத்தை அளித்தார் அந்த விழுமியங்களின் அடிப்படையில் அவர் தனது வாழ்க்கை முழுவதையும் வாழ்ந்து காட்டினார்.
ஒரு குருவாக கவியாக தத்துவ ஞானியாக மகத்தான போர்வீரனாக குருகோவிந்த் சிங் அவர்கள் இந்த அனைத்துப் பங்களிப்புகள் வாயிலாக மக்களுக்கு உத்வேகம் அளிக்கும் பணியைச் செய்தார்.
வாழ்க்கையின் ஒவ்வொரு கணமும் அன்பு தியாகம் அமைதி ஆகியவற்றையே செய்தியாக அளித்தார் எப்படிப்பட்ட மகத்தான சிறப்புத்தன்மைகள் நிறைந்த தனித்துவம் பார்த்தீர்களா?
வாருங்கள் நாமனைவரும் குருகோவிந்த் சிங் அவர்களின் மகத்தான உபதேசம் அவரது கருத்தூக்கம் அளிக்கும் வாழ்க்கையிலிருந்து கற்றுக் கொண்டு நம் வாழ்க்கையை மேம்படுத்திக் கொள்ள முயல்வோம்.
நமது இந்த இளைஞர்களுக்கு என் வாழ்த்துகளைத் தெரிவித்துக் கொள்கிறேன் உங்கள் அனைவரிடமும் நான் விடுக்கும் வேண்டுகோள் என்னவென்றால் நீங்கள் அனைவரும் சென்று உங்களை வாக்காளர்களாகப் பதிவு செய்து கொள்ளுங்கள் என்பது தான்.
லட்சக்கணக்கானோர் வாழ்வினில் ஆக்கப்பூர்வமான மாற்றத்தை ஏற்படுத்த வாக்கு என்பது மிகப்பெரிய தாக்கத்தை ஏற்படுத்தும் கருவி.
நமது இந்த சக்திபடைத்த இளைஞர்களின் திறமையாலும் வல்லமையாலும் நமது புதிய இந்தியா என்ற கனவு மெய்ப்படும் என்ற நம்பிக்கை எனக்கு இருக்கிறது.
நாம் புதிய பாரதம் பற்றிப் பேசும் போது புதிய பாரதம் சாதியம் மதவாதம் தீவிரவாதம் ஊழல் என்ற நஞ்சு ஆகியற்றிலிருந்து விடுபட்டதாக இருக்க வேண்டும்.
புதிய பாரதத்தில் அனைவருக்கும் சமமான வாய்ப்புக்கள் கிடைக்க வேண்டும் அனைவரின் விருப்பங்களும் எதிர்ப்பார்ப்புக்களும் நிறைவேற வேண்டும்.
தங்களுக்கென ஒரு புதிய பாதையை வகுத்துக் கொள்ளும் அதே வேளையில் யார்யார் இணைந்திருக்கிறார்களோ அவர்களையும் இணைத்துக் கொண்டு கூட்டுப்பயணத்தைத் தொடருங்கள்.
இப்போது உங்களோடு நான் பேசிக் கொண்டிருக்கும் வேளையில் என் மனதில் ஒரு எண்ணம் தோன்றுகிறது நாம் ஏன் பாரதத்தில் ஒவ்வொரு மாவட்டத்திலும் ஒரு மாதிரி நாடாளுமன்றத்துக்கு ஏற்பாடு செய்யக் கூடாது?
திறன் மேம்பாடு தொடங்கி புதுமைகள் படைத்தல் மற்றும் தொழில்முனைவு வரை நமது இளைஞர்கள் முன்னே வருகிறார்கள் வெற்றியும் கண்டு வருகிறார்கள்.
சம்ஸ்க்ருத ஸ்லோகம் ஒன்று என் நினைவுக்கு வருகிறது உற்சாகம் நிறைந்த ஒரு மனிதன் மிகவும் பலசாலியாக விளங்குகிறான் ஏனென்றால் உற்சாகத்தை விடப்பெரிய விஷயம் வேறொன்றுமில்லை மற்றும் உற்சாகம் மேலிடும் ஒருவரால் எதையும் சாதிக்க முடியும் என்பது தான் இதற்குப் பொருள்.
மிகப்பெரும் எண்ணிக்கையில் மக்கள் சமூகவலைத்தளங்களிலும் மைகவ் இணைய தளத்திலும் நரேந்திர மோடி செயலியிலும் ஆக்கப்பூர்வமான பதில்களை அளித்திருக்கிறார்கள் பகிர்ந்து கொண்டிருக்கிறார்கள் என்பது எனக்கு அளப்பரிய மகிழ்ச்சியை அளிக்கிறது.
நாட்டுமக்கள் சிலர் தங்கள் மனதில் சிறப்பான தாக்கத்தை ஆக்கப்பூர்வமான பாதிப்பை ஏற்படுத்திய இந்த ஆண்டு நிகழ்ந்த சில சம்பவங்களைக் குறிப்பிட்டிருக்கிறார்கள்.
எனது பெயர் தீபான்சு அஹூஜா உத்திர பிரதேசத்தின் ஷஹாரன்புர் மாவட்டத்தைச் சேர்ந்த சாதத்கஞ்ஜ் பகுதியில் வசிக்கிறேன்.
நம் இராணுவத்தினர் நிகழ்த்திக் காட்டிய இரண்டு சம்பவங்கள் என் மனதில் பெரும் தாக்கத்தை ஏற்படுத்தின ஒன்று பாகிஸ்தானத்தில் அவர்கள் செய்த இதனால் தீவிரவாதிகளின் ஐ சின்னாபின்னப்படுத்த முடிந்தது இரண்டாவதாக டோக்லாமில் நமது ராணுவத்தினர் வெளிப்படுத்திய ஈடு இணையில்லாத பராக்கிரமம்.
வாருங்கள் இந்தச் சின்னச்சின்ன சந்தோஷங்களோடு நாம் புத்தாண்டில் புகுவோம் புத்தாண்டைத் தொடக்குவோம் விலிருந்து வை நோக்கி ஆக்கப்பூர்வமான இந்தியாவிலிருந்து ஆக்கம்நிறைந்த இந்தியாவை நோக்கி உறுதியான அடியெடுத்து வைப்போம்.
நாமனைவரும் ஆக்கப்பூர்வமான எண்ணங்களைப் பற்றிப் பேசும் வேளையில் எனக்கும் ஒரு விஷயத்தைப் பகிர்ந்து கொள்ள வேண்டும் என்று தோன்றுகிறது.
காஷ்மீர் மாநில ஆட்சிப்பணித் தேர்வுகளில் தலைசிறந்த முறையில் தேர்ச்சி பெற்ற அஞ்ஜும் பஷீர் கான் கட்டக்கின் உத்வேகம் அளிக்கும் கதையைப் பற்றிக் கேள்விப்பட்டேன்.
அவர் தீவிரவாதம் காழ்ப்பு ஆகியவற்றின் பிணையிலிருந்து வெளிப்பட்டு காஷ்மீர் மாநிலத்தின் ஆட்சிப்பணித் தேர்வில் தலைசிறந்தவராக விளங்கியிருக்கிறார்.
தீவிரவாதமும் வன்முறையும் தாண்டவமாடிய வேளையில் அவரது குடும்பத்தார் தங்களின் முன்னோர் மண்ணைத் துறந்து வெளியேற வேண்டிய கட்டாயத்துக்குத் தள்ளப்பட்டார்கள்.
சூழல் எத்தனை தான் மோசமானதாக இருந்தாலும் ஆக்கப்பூர்வமான செயல்கள் மூலமாக ஏமாற்றமேற்படுத்தும் மேகங்களைக் கலைத்துக் கரைந்து போகச் செய்ய முடியும் என்பதை அஞ்ஜும் நிரூபித்துக் காட்டியிருக்கிறார்.
அவர்கள் எத்தனை எதிர்பார்ப்புக்கள் நிறைந்த மனத்தவர்களாக இருந்தார்கள் அவர்களிடம் பேசிக் கொண்டிருந்த வேளையில் என் மனதில் சற்றுக்கூட ஏமாற்றத்தின் சாயலே படியவில்லை உற்சாகம் ஊக்கம் சக்தி கனவுகள் மனவுறுதி தான் பிரகாசித்தன.
அந்தப் பெண்களுடன் நான் செலவிட்ட கணங்கள் எனக்கு உத்வேகம் அளித்தன இது தான் தேசத்தின் பலம் இவர்கள் தான் என் இளைய செல்வங்கள் இவர்கள் தான் என் தேசத்தின் எதிர்காலம்.